Հավելված

Ալավերդի համայնքի ավագանու

2025 թվականի մարտի 18-ի N 35-Ա որոշման

ԿԱՆՈՆԱԴՐՈՒԹՅՈՒՆ

ՀՀ ԼՈՌՈՒ ՄԱՐԶԻ

«ԱԼԱՎԵՐԴԻ ՀԱՄԱՅՆՔԻ

 «ՀԵՔԻԱԹ» ՄՍՈՒՐ-ՄԱՆԿԱՊԱՐՏԵԶ»

 ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

1. ԸՆԴՀԱՆՈՒՐ ԴՐՈՒՅԹՆԵՐ

1.1 Լոռու մարզի «Ալավերդի համայնքի «Հեքիաթ» մսուր-մանկապարտեզ» համայնքային ոչ առևտրային կազմակերպությունը /այսուհետ` հաստատություն/ շահույթ ստանալու նպատակ չհետապնդող, իրավաբանական անձի կարգավիճակ ունեցող ուսումնադաստիարակչական հաստատություն է, որն ապահովում է 2-ից մինչև 6 տարեկան երեխաների խնամքը, առողջության ամրապնդումը, դաստիարակությունը և ուսուցումը:

«Ալավերդի համայնքի «Հեքիաթ» մսուր-մանկապարտեզ» համայնքային ոչ առևտրային կազմակերպությունը հիմնադրվել է ՀՀ Լոռու մարզի «Ալավերդի համայնքի «Հեքիաթ» մանկապարտեզ» համայնքային ոչ առևտրային կազմակերպություն բյուջետային հիմնարկի անվանափոխության արդյունքում։

1.2 Հաստատության հիմնադիրն է Ալավերդու համայնքը ի դեմս համայնքի ղեկավարի` համայնքի ավագանու որոշմամբ:

1.3 Հաստատությունը իր գործունեության ընթացքում ղեկավարվում է ՀՀ օրենսդրությամբ, ենթաօրենսդրական ակտերով և սույն կանոնադրությամբ:

1.4 Հաստատությունը օրենսդրությամբ սահմանված կարգով պատասխանատվություն է կրում

• կանոնադրությամբ ամրագրված իր ֆունկցիաների կատարման

• կրթական ծրագրերի իրականացման, ծավալի և որակի

• կրթադաստիարակչական գործընթացի կազմակերպման մեթոդների և ձևերի

• երեխաների կյանքի և առողջության պահպանման համար:

1.5 Հաստատությունը, որպես սեփականություն,ունի առանձնացված գույք և իր պարտավորությունների համար պատասխանատու է այդ գույքով:

 Հաստատությունը իր անունից ձեռք է բերում ու իրականացնում գույքային և անձնական ոչ գույքային իրավունքեր, կրում պարտականություններ և դատարանում կարող է հանդես գալ որպես հայցվոր կամ պատասխանող:

1.6 Հաստատությունն ունի ՀՀ զինանշանով հայերեն անվամբ կլոր կնիք, ձևաթղթեր, կարող է ունենալ խորհրդանիշ և այլ անհատականացման միջոցներ:

1.7 Հաստատության հայերեն անվանումն է.

 Հայերեն լրիվ՝ «Ալավերդի համայնքի «Հեքիաթ» մսուր-մանկապարտեզ» համայնքային ոչ առևտրային կազմակերպություն

 Հայերեն կրճատ՝ «Ալավերդի համայնքի «Հեքիաթ» մսուր-մանկապարտեզ» ՀՈԱԿ

1.8 Հաստատությունն ունի ինքնուրույն հաշվեկշիռ և բանկային հաշիվ:

1.9 Հաստատությունը ՀՀ օրենսդրությամբ սահմանված կարգով կարող է համագործակցել օտարերկրյա ուսումնական հաստատությունների և կազմակերպությունների հետ:

1.10 Հաստատությունում սաների հաղորդակցության և դաստիարակության լեզուն հայերենն է:

1.11 Հաստատությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

1.12 Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

1.13 Հաստատության իրավաբանական և գործունեության հասցեն.

Հայաստանի Հանրապետություն, Լոռու մարզ, Ալավերդի համայնք, 1728 բնակավայր Շնող՝ փողոց 1, շենք 7 մանկապարտեզ, Թեղուտ բնակավայր՝ փողոց 2, փակուղի 1, շենք 2/1 մանկապարտեզ, 1723 Քարկոփ բնակավայր՝ փողոց 1, շենք 15 մանկապարտեզ:

# 2․ ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ , ՆՊԱՏԱԿԸ ԵՎ ԽՆԴԻՐՆԵՐԸ

2.1 Հաստատության գործունեության առարկան յուրաքանչյուր սանի կրթության կազմակերպումն է նախադպրոցական կրթական ծրագրեր իրականացնելու միջոցով։

2.2 Հաստատության գործունեության նպատակը յուրաքանչյուր սանի , այդ թվում կրթության և զարգացման առանձնահատուկ պայմանների կարիք ունեցող, զարգացման առանձնահատկություններին համապատասխան կրթական գործընթացին առավելագույն մասնակցության և նախադպրոցական կրթության պետական կրթական չափորոշիչով սահմանված արդյունքների ապահովումն է։

2.3 Հաստատության հիմնախնդիրներն են`

1) նախադպրոցական տարիքի երեխաների ներդաշնակ զարգացումն ու դաստիարակությունը

2) առողջության ամրապնդումն ու խնամքը

3) մայրենի լեզվով հաղորդակցվելու, դրա հիմքերի վրա օտար լեզուների տիրապետման նախադրյալները

4) հաշվելու տարրական կարողությունների զարգացումը

5) վարվեցողության տարրական կանոններին, հայրենի բնության և բնապահպանության, պատմության և ազգային մշակույթի տարրերին ծանոթացումը

6) երեխայի մտավոր, բարոյական, գեղագիտական ու ֆիզիկական զարգացման հիմքերի ստեղծումը

7) հայրենիքի նկատմամբ սիրո և նվիրվածության զարգացման ձևավորումը

8) աշխատանքային տարրական կարողությունների ու հմտությունների ծանոթացումը

9) զարգացման շեղումների կանխարգելումն ու շտկումը

10) անվտանգ վարքագծի դաստիարակումը

11) դպրոցական ուսուցման նախապատրաստումը:

2.4 Հաստատության գործունեությունը հիմնվում է

1) ժողովրդավարության

2) մարդասիրության

3) ներառականության

4) հանրամատչելիության

5) ազգային և համամարդկային արժեքների զուգորդման

6) անձի ազատ զարգացման

7) ինքնավարության ու կրթության աշխարհիկ բնույթի սկզբունքների վրա:

2.5 Հաստատությունը պատասխանատու է՝

 պետական չափորոշիչներին, նախակրթական պետական ծրագրերին, սաների տարիքային, ֆիզիոլոգիական և սոցիալ-հոգեբանական զարգացման առանձնահատկություններին, հակումներին ու ընդունակություններին համապատասխան ուսուցման մեթոդների ու ձևերի ընտրության, ինչպես նաև նրանց կյանքի անվտանգության ու առողջության պահպանաման համար:

2․6 Հաստատության կրթական ծրագրերի ապահովման միջոցառումներում և ծառայություններում որպես անբաժանելի մաս կարող են ներառվել՝

1. հաստատության կողմից իրականացվող ուսումնամեթոդական, փորձարարական, հետազոտական աշխատանքները,
2. մանկավարժական աշխատողների մասնագիտական կատարելագործման միջոցառումները,
3. սաների խնամքի, առողջության և անվտանգության պահպանման միջոցառումները՝ պահպանելով առողջապահության պետական կառավարման լիազորված մարմնի սահմանած նորմերը,
4. սաների սննդի կազմակերպումը՝ պահպանելով առողջապահության պետական կառավարման լիազորված մարմնի սահմանած նորմերը,
5. սաների տրանսպորտային կազմակերպված փոխադրումները։

2.7 Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

1) լրացուցիչ վճարովի կրթական ծառայությունների կազմակերպում

2) մարզաառողջարարական ծառայությունների կազմակերպում

3) զարգացման շեղումներով երեխաների համար հոգեբանական, շտկողական ծառայությունների կազմակերպում

4) ստեղծել ռեսուրս կենտրոններ՝ իրականացնել մասնագետների վերապատրաստման, խորհրդատվական դասընթացներ, վարել ծնողական կրթուրյանը միտված դասընթացներ և ծրագրեր․

5) կազմակերպել երեխայի տնային ուսուցում, դաստիարակություն և խնամք։

# 3. ՀԱՍՏԱՏՈՒԹՅԱՆ ԿԱՌՈՒՑՎԱԾՔԸ ԵՎ ԿՐԹԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ

3.1 Հաստատության կրթադաստիարակչական գործունեությունը կազմակերպվում է կրթության պետական կառավարման լիազորված մարմնի կողմից երաշխավորված նախադպրոցական կրթության կրթական (այդ թվում՝ այլընտրանքային, փորձարարական) ծրագրերին համապատասխան:

3.2 Նախադպրոցական կրթական ծրագրով սահմանված մակարդակը ապահովվում է կրթության բաղադրիչների միջոցով, որոնք իրականացվում են ըստ տարիքային խմբերի և յուրաքնչյուր երեխայի զարգացման առանձնահատկությունների ու կրթության և զարգացման առանձնահատուկ կարիքի սաների գիտելիքների, կարողությունների և հմտությունների ձևավորմամբ՝ այդ տարիքի սաների առանձնահատկություններին, զարգացման ոլորտներին և ուղղություններին համապատասխան։

3.3 Հաստատության գործունեությունը կազմակերպվում է սանիտարահիգիենիկ հակահամաճարակային ու հակահրդեհային անվտանգության նորմերին համապատասխանող շենքում:

3.4 Հաստատությունը կահավորվում է համապատասխան գույքով, բժշկական ու կենցաղային անհրաժեշտ սարքավորումներով, ուսումնադիդակտիկ պարագաներով և խաղալիքներով:

3.5 Հաստատության աշխատակազմը սահմանված կարգով հաստատում է համայնքի ղեկավարը:

3.6 Հաստատության աշխատանքային ռեժիմը, հաստատությունում երեխաների մնալու տևողությունը, կրթադաստիարակչական խմբերի համալրման և սննդի կազմակերպման կարգը որոշվում է նախարարության մեթոդական ցուցումներին համապատասխան:

3.7 Անհրաժեշտության դեպքում աշխատանքային գրաֆիկի և աշխատաժամի տևողության փոփոխությունը կատարվում է համայնքի ղեկավարի թույլտվությամբ:

3.8 Հաստատության ստեղծումը և նրա գործունեության դադարեցումը կատարվում է ՀՀ օրենսդրությամբ սահմանված կարգով:

3.9 Հաստատության անվանակոչությունը կատարվում է ՀՀ օրենսդրությամբ սահմանված կարգով:

3.10 Հաստատություն ընդունվում են երկուսից մինչև վեց տարեկան երեխաները` նախադպրոցական պետական կրթական չափորոշիչներով սահմանված տարիքային հենքի և անհատական զարգացման առանձնահատկությունների հիման վրա ձևավորված խմբերում: Տարիքային հենքի վրա խմբերի ձևավորման անհնարինության դեպքում ձևավորվում են տարատարիք (խառը) խմբեր, որոնց գործունեությունն իրականացվում է կրթության պետական կառավարման լիազոր մարմնի գերատեսչական ակտերի պահանջներին համապատասխան:

3.11 Երեխային ընդունելությունը հաստատություն, անկախ կազմակերպական –իրավական ձևից, իրականացվում է ծնողի (երեխայի օրինական ներկայացուցչի)դիմումի, հաստատության ու ծնողի (երեխայի օրինական ներկայացուցչի) միջև կնքված պայմանագրի հիման վրա՝ կրթության պետական կառավարման լիազոր մարմնի սահմանած կարգով։

3.12 Հաստատության խմբերի առավելագուն խտությունը սահմանում է կրթության պետական կառավարման լիազոր մարմինը։

 ՈՒսումնական տարին սկսվում է սեպտեմբերի 1-ից։ Տարիքային խմբերում երեխաների հարմարվողականության փուլի առանձնահատկությունները, կրթական ծրագրերի յուրացման ժամկետները, շաբաթական պարապմունքների բաշխման ցանկը, օրինակելի ռեժիմները, բաց թողած ծրագրային ծավալը լրացնելու պայմանները սահմանվում են կրթական ծրագրերով։

 Տարիքային խմբերի ձևավորումը և երեխաների տեղափոխումն այլ տարիքային խմբեր կատարվում են յուրաքնչյուր տարվա օգոստոսի 20-ից մինչև 30-ը։ Ազատ տեղերը համալրվում են ամբողջ տարվա ընթացքում՝ կրթության պետական կառավարման լիազոր մարմնի սահմանած կարգով։

3.13 Հաստատության երեխաների բժշկական սպասարկումն իրականացվում է հաստատության հաստիքային բժշկական աշխատողների միջոցով, որոնք հաստատության տնօրենության հետ պատասխանատվություն են կրում երեխաների առողջության, ֆիզիկական զարգացման, բուժկանխարգելիչ միջոցառումների անցկացման, սանիտարահիգիենիկ նորմերի, ռեժիմի պահպանման և սննդի որակի համար:

3.14 Հաստատության մանկավարժական և սպասարկող անձնակազմերը պետպատվերի և համայնքի բյուջեի հաշվին պարբերաբար ենթարկվում են բժշկական զննության:

# 4․ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ

4.1 Հաստատության կրթադաստիարակչական գործընթացի մասնակիցներն են

1) նախադպրոցական տարիքի երեխան,

2) ծնողները /երեխայի օրինական ներկայացուցիչները /,

3) տնօրենը, մեթոդիստը, դաստիարակը, այլ մանկավարժական աշխատողներ, դաստիարակի օգնականը, բուժաշխատողը, խմբակի ղեկավարը և այլ մասնագետներ։

4.2 Սաների ընդունելության ժամանակ տնօրենությունը պարտավոր է ծնողներին /օրինական ներկայացուցիչներին/ ծանոթացնել սույն կանոնադրությանը և այլ փաստաթղթերի, որոնք կանոնակարգում են հաստատության գործունեությունը:

4.3 Հաստատության և ծնողների հարաբերությունները կարգավորվում են նրանց միջև կնքված պայմանագրով:

4.4 Սաների և հաստատության աշխատողների փոխհարաբերությունները կառուցվում են համագործակցության, սանի անհատականության հանդեպ հարգանքի հիման վրա:

4.5 Հաստատությունում աշխատանքի ընդունվում են այն անձինք, որոնց որակավորումն ու աշխատանքային փորձը համապատասխանում է կրթության պետական կառավարման լիազորված մարմնի սահմանած տարիֆաորակավորման բնութագրերին:

4.6 Հաստատության աշխատողների իրավունքներն ու պարտականությունները, սոցիալական երաշխիքներն ու արտոնությունները կարգավորվում են ՀՀ օրենքներով, այլ իրավական ակտերով, հաստատության կանոնադրությամբ և աշխատանքային պայմանագրով:

4.7 Հաստատության աշխատողներն իրավունք ունեն սահմանված կարգով մասնակցելու հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

# 5. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ

5.1 Հաստատության կառավարումն իրականացնում են հիմնադիրը, նրա կողմից նշանակված գործադիր մարմինը` հաստատության տնօրենը /այսուհետ`տնօրեն /:

5.2 Հաստատության հիմնադիրն ունի հաստատության գործունեությանը և կառավարմանը վերաբերող ցանկացած հարցի վերջնական լուծում տալու իրավունք՝ բացառությամբ օրենքով նախատեսված դեպքերի:

5.3 Հաստատության հիմնադրի բացառիկ լիազորություններն են`

1) Ավագանու համաձայնությամբ հաստատության հիմնադրումը։

2) Հաստատության գործունեության առարկայի նպատակների, այդ թվում նրա կողմից իրականացվող ձեռնարկատիրական գործունեության տեսակների սահմանումը։

3) Հաստատության սեփականության իրավունքով հանձնվող և (կամ) ամրացվող համայնքին պատկանող գույքի կազմի հաստատումը։

4) Հաստատության կանոնադրության հաստատումը և դրանում փոփոխությունների կատարումը։

5) Հաստատության կառավարման կարգի հաստատումը։

6) Հաստատության վերակազմավորումը և լուծարումը։

 7) Հաստատության լուծարման հանձնաժողովի ստեղծումը և լուծարման հաշվեկշռի հաստատումը։

 8) ՀՀ օրենսդրությամբ և սույն կանոնադրությամբ նախատեսված և այլ հարցերի լուծումը:

5.4 Համայնքի ղեկավարն իրականացնում է հաստատության ընդհանուր կառավարումը, ապահովում նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար:

5.5 Համայնքի ղեկավարը`

1) Սույն կանոնադրությամբ սահմանված կարգով իրականացնում է հաստատության կառավարման մարմինների ձևավորումը և նրանց լիազորությունների վաղաժամկետ դադարեցումը։

2) Վերահսկողություն է իրականացնում հաստատության գործունեության նկատմամբ։

3) Կասեցնում կամ ուժը կորցրած է ճանաչում հաստատության տնօրենի ՀՀ օրենսդրության պահանջներին հակասող հրամանները, հրահանգները, կարգադրությունները ու ցուցումները։

4) Լսում է հաստատության գործունեության մասին հաշվետվությունները, քննում դրա գործունեության վերստուգման արդյունքները։

5) Վերահսկողություն է իրականացնում հաստատությանն ամրացված համայնքային սեփականության օգտագործման և պահպանության նկատմամբ,

6) Համայնքի ավագանու որոշմամբ հաստատության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության համար,

 7) Հաստատում է հաստատության տարեկան հաշվետվությունները և տարեկան հաշվեկշիռը,

8) Իրականացնում է հաստատության կանոնադրությամբ նախատեսված այլ գործունեություն,

 9) Համայնքի ավագանու համաձայնությամբ նշանակում է հաստատության տնօրենին:

5.6 Հաստատության ուսումնադաստիարակչական աշխատանքի արդյունավետ կազմակերպման նպատակով ձևավորում է խորհրդակցական մարմիններ՝ մանկավարժական, ծնողական խորհուրդներ: Հաստատությունում կարող են ձևավորվել նաև այլ խորհրդակցական (հոգեբարձուների, շրջանավարտների) մարմիններ:

5․7 Մանկավարժական խորհուրդը կազմավորվում է մանկավարժական համակազմի օգոստոսյան առաջին նիստում։ Մանկավարժական խորհուրդը ձևավորվում է տնօրենի հրամանով՝ մեկ ուսումնական տարի ժամկետով։

 Մանկավարժական խորհրդի կազմում ընդգրվում են հաստատության բոլոր մանկավարժական աշխատողները։

5.8 Տնօրենն իրականացնում է հաստատության ընթացիկ գործունեության ղեկավարումը: Տնօրենն օրենքով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է հաստատության գործունեությունն ու կրում պատասխանատվություն` օրենքների, այլ իրավական ակտերի, համայնքի ղեկավարի որոշումների,սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

5.9 Տնօրենը ՝

1) Առանց լիազորագրի հանդես է գալիս հաստատության անունից, ներկայացնում նրա շահերը և կնքում է գործարքներ

2) Սահմանում է հաստատության կառուցվածքն ու կառուցվածքային ստորաբաժանումների իրավասությունները

3) Նախագահում է հաստատության մանկավարժական խորհրդի նիստերը։

 4) ՀՀ օրենսդրությամբ,համայնքի ղեկավարի և ավագանու որոշումներով ու սույն կանոնադրությամբ սահմանված կարգով տնօրինում է հաստատության գույքը,այդ թվում `ֆինանսական միջոցները։

5) Տալիս է հաստատության անունից հանդես գալու լիազորագրեր, այդ թվում վերալիազորման իրավունքով լիազորագրեր։

6) Աշխատանքի նշանակում և աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր։

7) Բանկերում բացում է հաշվարկային հաշիվներ։

8) Համաձայն պաշտոնների անվանացանկի և պաշտոնի նկարագրի՝ անցկացնում է դաստիարակների թափուր տեղի համար մրցույթը, մանկավարժական և այլ կադրերի ընտրությունը, կնքում և լուծում է աշխատանքային պայմանագրերը, բաշխում աշխատանքը

9) Օրենքով և սույն կանոնադրությամբ սահմանված իր լիազորությունների սահմանում արձակում է հրամաններ. հրահանգներ, տալիս ցուցումներ և վերահսկում դրանց կատարումը։

10) Իրականացնում է մանկավարժական կադրերի և սպասարկող անձնակազմի ճիշտ ընտրություն, ստեղծում անհրաժեշտ պայմանններ նրանց մասնագիտական մակարդակի բարձրացման համար։

11)Վերահսկողություն է իրականացնում հաստատության աշխատողների կողմից իրենց աշխատանքային պարտականությունների նկատմամաբ։

12) Ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը։

13) Կազմում է հաստատության հաստիքային ցուցակը ու ծախսերի նախահաշիվը և դրանք ներկայացնում հիմնադրի հաստատմանը։

14) Իրականացնում է ՀՀ օրենսդրությանը չհակասող և հաստատության կառավարման մյուս մարմինների չվերապահված լիազորություններ:

15) Պատասխանատու է նախադպրոցական կրթության պետական չափորոշչին և համապատասխան տարիքային խմբի ծրագրերին համապատասխան ուսումնադաստիարակչականգործընթացի կազմակերպման, սաների առողջության պահպանման համար։

5.10 Տնօրենի բացակայության դեպքում, համայնքի ղեկավարի գրավոր որոշման /հրամանի/ համաձայն տնօրենի լիազորությունները իրականացնում է մեթոդիստը (տնօրենի ուսումնական գծով տեղակալը), իսկ անհնարինության դեպքում՝ 5 տարվա նախադպրոցական մանկավարժական փորձ ունեցող մասնագետը :

5.11 Մեթոդիստը ( տնօրենի ուսումնական գծով տեղակալը )՝

 1) Իրականացնում է կրթադաստիարակչական աշխատանքի մեթոդական ղեկավարումը։

2) Ապահովում և վերահսկում է տիպային ծրագրի դրույթների և մեթոդական հանձնարարականների կատարումը։

3) Պատասխանատու է կրթադաստիարակչական աշխատանքների որակի և արդյունքի համար։

4) Կազմակերպում է հաստատության մեթոդկաբինետի աշխատանքը,

5) ՈՒսումնասիրում է դաստիարակների առաջավոր փորձը և ընդհանրացնում այն։

6) Դաստիարակներին մշտապես հաղորդակից է դարձնում մանկավարժական գիտությունների դրույթներին, ծանոթացնում մեթոդական հանձնարարականներին։

 7) Կազմակերպում է աշխատանք ծնողների շրջանում:

5.12 Դաստիարակը`

1) Պարտավոր է պահպանել սաների կյանքը, աշխատանք տանել նրանց առողջության ամրապնդման ուղղությամբ, զարգացնել նրանց ստեղծագործական երևակայությունը։

 2) Պատասխանատու է սաների համակողմանի զարգացման և դաստիարակության համար։

3) Մշտապես համագործակցում է սաների ընտանիքների հետ, կազմակերպում աշխատանք ծնողների շրջանում:

5.13 Երաժշտական ղեկավարը (երաժշտության դաստիարակը)`

1) Տիպային ծրագրին համապատասխան` դաստիարակների հետ համատեղ իրականացնում է սաների երաժշտական դաստիարակությունը։

 2) Ծնողների շրջանում խորհրդատվություն է կազմակերպում սաների երաժշտական, գեղագիտական դաստիարակության հարցերի շուրջ:

5.14 Ֆիզիկական կուլտուրայի հրահանգիչը՝

 1) Սաներին ուսուցանում է տիրապետել վարժությունների կատարման տեխնիկային և հմտություններին, ձևավորում է նրանց բարոյակամային որակները։ ապահովում է սաների անվտանգությունը ֆիզիկական կուլտուրայի պարապմունքների ժամանակ։

2) Բուժաշխատողների հետ միասին հսկում է սաների առողջական վիճակը, պատասխանատվություն է կրում նրանց կյանքի, առողջության համար։

3) Ծնողների շրջանում պարբերաբար կատարում է բացատրական աշխատանք՝ պարապմունքներին սաների նախապատրաստման ուղղությամբ։

5․15 Հոգեբանը՝

1. Աշխատանքներ է տանում սաների հոգեկան առողջության և անձի զարգացման ապահովման ուղղությամբ։
2. Բացահայտում է հուզական և մտավոր զարգացման խնդիրներ ունեցող սաներին, ցույց է տալիս սոցիալ- հոգեբանական աջակցություն։
3. Մասնակցում է սաների, ծնողների (երեխայի օրինական ներկայացուցիչների ) հոգեբանական կուլտուրայի ձևավորմանը։

5․16 Լոգոպետը՝

1. Ախտորոշում է խոսքի խանգարման խնդիրները։
2. Տեղեկություններ է հաղորդում տվյալ խոսքային խանգարման վերաբերյալ։
3. Կազմում է լոգոպետական աշխատանքի անհատական ծրագիր։

5.18 Տնտեսական մասի վարիչը /տնօրենի տնտեսական աշխատանքի գծով օգնականը / ՝

1) Կազմակերպում է հաստատության տնտեսական սպասարկումը, անհրաժեշտ մթերքի, գույքի, սարքավորումների ստացումն ու պահպանումը։

2) Մասնակցում է ճաշացուցակի և սննդամթերքի պահանջագիր հայտերի կազմմանը։

3) Հետևում է հաստատության տեղամասի, շենքի, գույքի և սարքավորումների , վիճակին, միջոցներ է ձեռնարկում դրանք ժամանակին վերանորոգելուն։

 4) Պատասխանատու է սպասարկող անձնակազմի աշխատանքային և կատարողական կարգապահության համար:

# 6. ՀԱՍՏԱՏՈՒԹՅԱՆ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ

6.1 Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում ձեռք բերված գույքից:

6.2 Հաստատությունն իրավունք ունի օրենքին, հիմնադրի որոշումներին և /կամ/ իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության (վարձակալության) իրավունքով իրեն պատկանող գույքը:

6.3 Հիմնադիրը սեփականության իրավունքով հաստատությանը պատկանող գույքի նկատմամբ չունի իրավունքներ բացառությամբ հաստատության լուծարումից հետո մնացած գույքի:

6.4 Հաստատության սեփականության պահպանման հոգսը կրում է հաստատությունը:

6.5 Հաստատության սեփականության վրա կարող է տարածվել բռնագանձում միայն դատական կարգով:

6.6 Հիմնադիրն իրավունք ունի վերցնելու իր կողմից հաստատությանն ամրացված գույքը

6.7 Հաստատությունն իրավունք չունի

- ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու:

- ամրացված գույքի վարձակալության ժամկետը սահմանել մեկ տարվանից ավելի, բացառությամբ հիմնադրի կողմից սահմանված դեպքերի:

6.8 Հաստատությունն իրավունք ունի իրեն ամրացված գույքը հիմնադրի անունից հանձնելու վարձակալության, եթե դա արգելված չէ հիմնադրի, ավագանու որոշմամբ կամ հաստատության կանոնադրությամբ:

6.9 Ամրացված գույքի օգտագործման արդյունքում հաստատության ստացած եկամուտները հաստատության սեփականությունն են:

Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

Հաստատության լուծարման դեպքում նրա գույքի օգտագործման և տնօրինման կարգը որոշում է հիմադիրը:

6.10. Հաստատությունը ՀՀ օրենսդրությամբ սահմանված կարգով տնօրինում է իր ֆինանսական միջոցները:

6.11. Հաստատությունը ֆինանսավորում է հիմնադիրը: Հաստատության ֆինանսական միջոցները գոյանում են համայնքի բյուջետային և ՀՀ օրենսդրությամբ չարգելված լրացուցիչ աղբյուրներից:

6.12 . Հաստատության ֆինանսավորման լրացուցիչ աղբյուրներն են՝

 - հիմնադրի կողմից թույլատրված ձեռնարկատիրական գործունեության իրականացումից գոյացած միջոցները

 - բարեգործական նպատակային ներդրումները

 - Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները

 - Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:

6.13 Հաստատության գործունեության տարեկան ֆինանսական հաշվետվությունների հավաստիությունը ենթակա է աուդիտի /վերստուգման/ Հայաստանի Հանրապետության օրենսդրությամբ սահմանված կարգով:

6.14 Հաստատության ծնողական վճարները ենթակա են փոխանցման Ալավերդու համայնքապետարանի բյուջե:

# 7. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

7.1 Հաստատությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով: